Θεμιστοκλής Κουρουσόπουλος

Ο Θεμιστοκλής Κουρουσόπουλος (1921 - 1998) ήταν Έλληνας δικαστικός.

 Βιογραφία 
Γεννήθηκε το 1921 στην Αθήνα και ήταν γιος του Βασίλειου Κουρουσόπουλου, αντιστράτηγου του ελληνικού Στρατού Ξηράς, και της Αγνής Θεοφιλάτου. Από την πλευρά του πατέρα του καταγόταν από παλιά οικογένεια στρατιωτικών και νομικών, μεταξύ των οποίων και ο προπάππος του Βασίλειος Κουρουσόπουλος, αρεοπαγίτης, ενώ από την πλευρά της μητέρας του καταγόταν από εφοπλιστική οικογένεια της Ιθάκης, συγγενική με αυτή των Σταθάτων.Βόγλη Ελπίδα, Έργα και ημέραι ελληνικών οικογενειών, Ελληνικό και Λογοτεχνικό Αρχείο, Αθήνα 2005, γενεαλογικό δέντρο οικογένειας Κουρουσόπουλου  

Σπούδασε νομικά στο Πανεπιστήμιο Αθηνών και στο Παρίσι και ακολούθησε δικαστική σταδιοδρομία στο Συμβούλιο της Επικρατείας. Το 1982 έγινε πρόεδρος του Β΄ τμήματος του ΣτΕ και τον επόμενο χρόνο, το 1983, διορίστηκε πρόεδρος του Συμβουλίου της Επικρατείας, θέση στην οποία παρέμεινε μέχρι το 1988, οπότε συνταξιοδοτήθηκε με την συμπλήρωση του 67ου έτους της ηλικίας του.Πρόεδροι ΣτΕ , από την επίσημη ιστοσελίδα του ΣτΕ Επίσης, από το 1994 έως το 1997 διατέλεσε πρόεδρος του Εθνικού Συμβουλίου Ραδιοτηλεόρασης (ΕΣΡ).Απεβίωσε ο Κουρουσόπουλος, άρθρο της εφημερίδας "Ο Ριζοσπάστης"

Υπήρξε στενός φίλος του Μένιου Κουτσόγιωργα, και στις αρχές του 1985 το όνομά του είχε συνδεθεί με την Προεδρία της Δημοκρατίας (τελικά επελέγη ο επίσης δικαστικός Χρήστος Σαρτζετάκης).> Υπέκυψε κατά τη διάρκεια επέμβασης ο Θεμιστοκλής Κουρουσόπουλος

Απεβίωσε στις 28 Ιουλίου 1998 στην Αθήνα, σε ηλικία 77 ετών, από καρκίνο.

 Παραπομπές 

Κατηγορία:Έλληνες δικαστικοί
Κατηγορία:Πρόεδροι του Συμβουλίου της Επικρατείας